# Groombridge 1618

Groombridge 1618 (GJ 380) és un estel en la constel·lació de l'Ossa Major de magnitud aparent +6,61.

## Distància i localització

Groombridge 1618 s'hi troba a sols 15,89 anys llum de distància del sistema solar. S'hi localitza al sud-oest de Merak (β Ursae Majoris), al nord de Tania Australis (μ Ursae Majoris) i a l'est de Talitha Borealis (ι Ursae Majoris). Catalogada per Stephen Groombridge en la dècada de 1830, el seu moviment propi alt el va convertir en una dels primers estels en el que s'hi va mesurar la seua paral·laxi (1884).
El sistema estel·lar més proper a Groombridge 1618 és Gliese 412, a 3,1 anys llum, després Struve 2398 a 5,2 anys llum, GJ 1116 a 7,3 anys llum, i AD Leonis a 8,1 anys llum.

## Característiques

Groombridge 1618 és una nana taronja de la seqüència principal de tipus espectral K8V, també catalogada com a K7V. Té una temperatura efectiva de 3947 ± 12 K i un radi equivalent al 65% del radi solar. Amb una massa estimada entorn del 64% de la del Sol, posseeix una lluminositat de sols el 4,6% de la lluminositat solar. La seua metal·licitat —abundància relativa d'elements més pesats que l'heli— sembla similar a la del Sol ([Fe/H] = -0,03).
Groombridge 1618 és un estel fulgurant, i s'ha observat que la seua cromosfera és activa i que posseeix taques comparables a les taques solars. És més lluminosa i calenta que altres estreles fulgurants, típicament nanes vermelles, però el seu nivell d'activitat és menor. El seu estatus d'estel fulgurant i la seva velocitat de rotació, entre 1,7 i 2,1 km/s, suggereixen que ha de ser un estel jove amb una edat d'una mica més de 1000 milions d'anys. No obstant això, la seva edat estimada mitjançant girocronologia és sensiblement menor, entorn dels 200 milions d'anys.

## Referències

* ↑ Suvrath Mahadevan «M dwarf luminosity, radius, and {alpha}-enrichment from I-band spectral features» (en anglès). Letters of the Astrophysical Journal, 1, 23-03-2015, pàg. 10. DOI: 10.1088/2041-8205/802/1/L10.
* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 Gerard T. van Belle «Directly determined linear radii and effective temperatures of exoplanet host stars» (en anglès). Astrophysical Journal, 2, 23-03-2009, pàg. 1085–1098. DOI: 10.1088/0004-637X/694/2/1085.
* 1 2 3 4 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* 1 2 Groombridge 1618 (Solstation)
* ↑ Groombridge 1618 (SIMBAD)
* ↑ The One Hundred Nearest Star Systems (RECONS)
* ↑ Gliese 380 Arxivat 2012-08-05 a Wayback Machine. (ARICNS)
* ↑ Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». Astronomy and Astrophysics, 525, 2011. A71.
* ↑ van Belle, Gerard T.; von Braun, Kaspar «Directly Determined Linear Radii and Effective Temperatures of Exoplanet Host Stars». The Astrophysical Journal, 694, 2, 2009. pp. 1085-1098.
* ↑ Woolf, Vincent M.; Wallerstein, George «Calibrating M Dwarf Metallicities Using Molecular Indices». The Publications of the Astronomical Society of the Pacific, 118, 840, 2006. pp. 218-226.
* ↑ Barnes, Sydney A. «Ages for Illustrative Field Stars Using Gyrochronology: Viability, Limitations, and Errors». The Astrophysical Journal, 669, 2, 2007. pp. 1167-1189.